બાળપણથી નવરાશની પળોમાં જશપ્રીત અગાસી પર જઈને બેસી જતો અને ત્યાં છોકરાંને ક્રિકેટ રમતાં નિહાળતો અને તેના હાથમાં દડો આવવા લાગ્યો અને તેની સાથે પ્રેમ થવા લાગ્યો. એ બોલની સાથે જનમોજનમના સંબંધ હોય તેમ તેને તેની સાથે લાગણી બંધાઈ. સવારે ઊઠે તો હાથમાં બોલ, સાંજે સૂવા જાય ત્યારે પણ તેના હાથમાં દડો જ હોય. એ દડાના કારણે તેના હાથમાં કરામત આવી અને તેની એક્શનમાં એક શ્રેષ્ઠ બોલરનાં લક્ષણો ઝળહળતાં હતાં. શરૃઆતમાં તેનું મન પણ બેટ્સમેન બનવાનું કહેતું હતું પણ તેના દિલનો અવાજ તેને કહેતો હતો કે, યુ આર પરફેક્ટ ફોર ધ બેસ્ટ બોલર.